[ca] Els nadons malalts i els prematurs en l'actualitat es beneficien dels avantatges tecnològics, la taxa de mortalitat decreix però augmenta la morbiditat relacionada amb la immaduresa dels seus òrgans i sistemes. S'ha demostrat que les cures centrades en el desenvolupament i la família (CCDF) són claus per millorar els resultats. L'objectiu de les CCDF són, d'una banda, cuidar que les interaccions amb el nadó siguin menys estressants alhora que facilitadores de l'organització del seu sistema nerviós central; d'altra banda, fomentar la participació dels pares en la cura dels seus fills i la creació del vincle. L'objectiu principal d'aquest treball es mesurar si un curs de formació en CCDF per als professionals aconsegueix disminuir els estressors ambientals, incidint sobre la llum i el soroll, així com avaluar si la formació disminueix el nivell d'estrès i millora la satisfacció dels pares/tutors dels nounats ingressats. Es va realitzar un estudi d'intervenció amb un disseny quasi-experimental de sèries temporals. Les observacions es van fer en tres moments diferents, un abans de l'inici del curs, als dos mesos i als 15 mesos. Totes les mesures del soroll van disminuir entre el moment basal i els 2 mesos, excepte Lmax. Es van trobar diferències estadísticament significatives amb L90 (p=0.000) i Lmin (p=0.005). Aquests canvis persisteixen i es mantenen als 15 mesos. El descens més important va ser a L90, que va disminuir 3 dBA. Els nivells de llum van baixar de forma estadísticament significativa des de la determinació basal als 2 mesos (p=0.001) i entre la basal i els 15 mesos (p=0.017). Mantenint-se les diferències entre el dia i la nit. L'estrès es va mesurar amb l'STAI. En els resultats de l'STAI tret, entenent-lo com a ansietat basal, no es van trobar diferències estadísticament significatives entre els tres moments de l'estudi, el que permet afirmar que els grups són comparables i homogenis. L'ansietat estat, entenent-la com l'ansietat en el moment actual, va disminuir entre la determinació basal i els 2 mesos, amb diferències estadísticament significatives (p=0.035), augmentant lleument als 15 mesos, sense que les diferències siguin estadísticament significatives. Amb la intervenció que es va fer es va aconseguir augmentar la satisfacció dels pares. És el primer estudi de l'estat espanyol que realitza una intervenció formativa en CCDF, i amb la seva aplicació, disminueix el soroll i millora la lluminositat. També, és el primer hospital que amb l'aplicació de les CCDF aconsegueix augmentar la satisfacció dels pares i és capaç de disminuir-los l'estrès. Els nivells de soroll es redueixen modestament, però continuen sent elevats. Les recomanacions internacionals estan encara força lluny de la situació actual de les UCIN. Per disminuir encara més el soroll seria necessari realitzar canvis estructurals, a més a més de la formació. El problema de la unitat de l'Hospital de Terrassa, possiblement, sigui que es tracta d'una unitat vella i d'un sol espai amb un soroll de base alt. També es redueix el nivell de llum, complint amb les recomanacions internacionals, i s'estableix un ritme circadià. Per millorar encara més la lluminositat, caldrien interruptors, que modulin la intensitat lumínica, i llums individuals. Amb aquesta intervenció es demostra que si es millora l'acolliment i la manera d'atendre les famílies i els seus fills, disminueix l'estrès i augmenta la satisfacció dels pares. Molts dels aspectes de l'entorn i de les cures de les UCIN que els pares consideren estressants poden ser modificats o moderats pel personal. Per últim, mencionar que un curs de formació és una intervenció relativament econòmica que aconsegueix millorar el dia a dia de les UCIN.

[en] Sick and premature babies benefit nowadays from technological advances and the mortality rate is declining, although morbidity is increasing because of the immaturity of their organs and systems. It has been demonstrated that care centred on development and the family (CCDF) are essential for improving results. The aim of CCDF is, first, to ensure that interactions with the infant are less stressful while also aiding organisation of the central nervous system and, second, to encourage participation of parents in the care of their children and creating a bond. The main aim of this study is to measure whether a CCDF training course for professionals can reduce atmospheric stress with measures related with light and noise, and also to evaluate whether training can lessen levels of stress and increase satisfaction of parents/guardians of hospitalised newborns. The intervention study was carried out with an almost experimental design of temporal series. Observations were made at three different times, one before the start of the training course, one after two months, and another after 15 months. All the noise measures showed a decrease between the baseline moment and two months later, except Lmax. Statistically significant differences were found with L90 (p = 0.000) and Lmin (p = 0.005). These changes persisted and remained unchanged at 15 months. The most significant drop was at L90, which fell by 3 dB. The decrease in light levels was statistically significant from a baseline estimate to that at 2 months (p = 0.001), and between the baseline estimate and that of 15 months (p = 0.017). The differences held day and night. Stress was measured using STAI. In the results, understanding it as basal anxiety, no statistically significant differences were found between the three points of the study, which makes it possible to affirm that the groups are comparable and homogeneous. The state anxiety, understood as anxiety at a given time, dropped between the baseline estimate and that at two months with statistically significant differences. At 15 months there was a slight rise, although the differences were not statistically significant. The intervention was able to increase parent satisfaction. This is the first study in Spain that has carried out a CCDF training course which, once applied, reduced noise levels and improved lighting. Moreover, this is the first hospital which, by implementing CCDF has managed to increase parent satisfaction and reduce their stress. The sound levels were slightly reduced, though they continue to be high. The present situation of the NICU is still a long way from international recommendations. In order to further reduce the noise, structural changes are needed in addition to training. The problem with the unit in the Terrassa hospital might well be that it is old, consisting of a single space with high noise levels. Light levels were also reduced, in compliance with international recommendations, and a circadian rhythm was established. Switches modulating light intensity and individual lights are needed if the lighting is to be further improved. The intervention has demonstrated that improved reception and attention given to families and their children reduces stress and increases parents' satisfaction. Many aspects of the NICU setting and treatments that parents see as stressful can be modified or moderated by staff. Finally, it should be mentioned that a training course is a relatively economical intervention that can improve the daily functioning of the NICU.